Thabana ya Sovenga ka Yunibesithi ya Limpopo

Ka ga thabana ya Sovenga. 
Thabana ya Sovenga ka Yunibesithi ya Limpopo ke thabana yeo e ikgethilego ya moswananoši ka ge e ikgethile, Yona e humanega ka gare ga Yunibesithi ya Limpopo.https://www.ul.ac.za/ Yona e bonala kudu ge o sa tšwela ka mmila wa R71 o tšwelela go la Polokwane, fela ge o thoma go tsena motseng wa mankweng ge o re palakata, ke yona yeo e go gahlenetšago. E tloga e goga šedi go motho mang le mang yo a lebanago le yona. E tloga e fetogile sekgabišo seo se tlogago se kgahliša le goga šedi ya mofiti ka tsela. 

Thabana ye ga e kgahle fela mofiti ka tsela, le baithuti ba Yunibesithi ya Limpopo ba fetša nako ye ntši le bona ba namela ba fologa mo godimo ga thabana ye. Sa go tloga se kgahlišago ka thabana ye ke gore e namelega ga bonolo ebile o kgona go fologega ga bonolo, gape ga o lefele le ge e ka ba sente ya lešidi. Ge o le moithuti wa Yunibesithi ye ya Limpopo le wena o ka rata go ikhwetša o nametše ka ge moithuti yo mongwe le yo mongwe a rata go e namela. 

 Seo se kgahlišago ka thabana ya Sovenga. 
Bontši ba baithuti ba rata go namela thabana ye ka maikemišetšo a go tšea diswantšho tša bona ba e nametše. le di swantšho tša gona di tloga di kgahliša le go feta, bangwe ba namela ka nako ya ge letšatši le dikela ka ge ba bolediša gore ba nyaka go kgona go bona letšatši ge le le gare le dikela, bangwe ba namela ka maikemišetšo a go ya go hlaba ke phefo, gape bangwe ba namela ka tša maemo a go ya go rapela. 

 Sa go makatša ka thabana ye! 
Seo se makatšago ka tabana ye ge o le kgolenyana le yona nakong ya ge pula di ena ke gore o ka nagana gore thabana yela e ya lla, thabana ye e na le go elela meetse nakong ya dipula, go elela ga meetse a mo thabaneng ye o ka re ke dikeledi. Sengwe seo se tlogago se makatša ka kudu ka thabana ye ke ge o le gare o namela thabana ye, tšeo o ka kgahlanago le tšona mo tseleng ya ge o namela thabana ye o tla šala fela ka dipotšišo monaganong wa gago, tša go swana le dikgohlopo ke tše dingwe tša tšeo ka ikhetšago o kopana le tšona. Ke ka fao o tla ipotšišago dipotšišo. Dipotšišo tša go swana le go ipotšiša gore go diragala eng mo thabaneng ye ge motho a šetše a kopana le tše.

Ntle le tšeo di ka bago di ka makatša ka thabana ye yona e tloga e le sekgabišo se se botse kudu sa hlago ebile se tloga se goga šedi go batho ba go fapanafapana, baithuti le bafitri ka tsela. le taba ya gore e namelaga ga bonolo e tloga e le yengwe ya seo se gokagoketšago motho gore a etele thabana ye gantši.

 Methopo 

Setensele:University of Limpopo
Setensele:Nature